**РЕПУБЛИКА СРПСКА**

**ВЛАДА**

**ПРИЈЕДЛОГ**

**(по хитном поступку)**

**ЗАКОН**

**О ИЗМЈЕНАМА ЗАКОНА О ПЛАТАМА ЗАПОСЛЕНИХ У ОБЛАСТИ ВИСОКОГ ОБРАЗОВАЊА И СТУДЕНТСКОГ СТАНДАРДА РЕПУБЛИКЕ СРПСКЕ**

**Бања Лука, децембар 2025. године**

**Приједлог**

**(по хитном поступку)**

**ЗАКОН**

**О ИЗМЈЕНАМА ЗАКОНА О ПЛАТАМА ЗАПОСЛЕНИХ У ОБЛАСТИ ВИСОКОГ ОБРАЗОВАЊА И СТУДЕНТСКОГ СТАНДАРДА РЕПУБЛИКЕ СРПСКЕ**

Члан 1.

У Закону о платама запослених у области високог образовања и студентског стандарда Републике Српске („Службени гласник Републике Српске“, бр. 11/19, 105/19, 49/21, 119/21, 68/22, 132/22, 112/23, 110/24 и 28/25) у члану 9. тачка 4) подт. 1. и 2. мијењају се и гласе:

„1. прва платна подгрупа:

* виши стручни сарадник, интерни ревизор, управник универзитетске спортске дворане, руководилац центра у организационој јединици, шеф студентске службе, шеф библиотеке, координатор у ректорату........................................ 28,24;

2. друга платна подгрупа:

* библиотекар, стручни сарадник, стручни/умјетнички сарадник у настави, информатичар, референт за опште послове, референт за студентска питања, мрежни администратор, виши лаборант, пројект – менаџер, систем – инжењер (висока стручна спрема)..................................................................................... 27,35;

Члан 2.

У члану 10. тачка 2) мијења се и гласи:

„2) друга платна група:

1. прва платна подгрупа:

* + помоћник директора – управник дома (висока стручна спрема)................................................................................................................... 28,24;

2. друга платна подгрупа:

* + секретар, рачуновођа, библиотекар, координатор за смјештај, исхрану, набавку и спорт и информатичар у студентском дому (висока стручна спрема)................................................................................................................... 27,35;

Члан 3.

Овај закон се објављује у „Службеном гласнику Републике Српске“, а ступа на снагу 1. јануара 2026. године.

Број: ПРЕДСЈЕДНИК

Датум: НАРОДНЕ СКУПШТИНЕ

Ненад Стевандић

**ОБРАЗЛОЖЕЊЕ**

**ПРИЈЕДЛОГА ЗАКОНА О ИЗМЈЕНАМА ЗАКОНА О ПЛАТАМА ЗАПОСЛЕНИХ У ОБЛАСТИ ВИСОКОГ ОБРАЗОВАЊА И СТУДЕНТСКОГ СТАНДАРДА РЕПУБЛИКЕ СРПСКЕ**

**(по хитном поступку)**

**I УСТАВНИ ОСНОВ** **ЗА ДОНОШЕЊЕ ЗАКОНА**

Уставни основ за доношење Закона о измјенама Закона о платама запослених у области високог образовања и студентског стандарда Републике Српске (по хитном поступку) садржан је у члану 39. став 5. Устава Републике Српске, према којем свако по основу рада има право на зараду, у складу са законом и колективним уговором, као и у Амандману XXXII став 1. тачка 17. на члан 68. Устава Републике Српске, према којем Република уређује и обезбјеђује финансирање остваривања права и дужности Републике.

Чланом 70. тачка 2. Устава Републике Српске прописано је да Народна скупштина Републике Српске доноси законе, друге прописе и опште акте.

**II УСКЛАЂЕНОСТ СА УСТАВОМ, ПРАВНИМ СИСТЕМОМ И ПРАВИЛИМА**

**ЗА ИЗРАДУ ЗАКОНА И ДРУГИХ ПРОПИСА РЕПУБЛИКЕ СРПСКЕ**

Према Мишљењу Републичког секретаријата за законодавство број: 22.04.020-3492/25 од 3. децембра 2025. године, уставни основ за доношење овог закона садржан је у члану 39. став 5. Устава Републике Српске, којим је прописано да свако по основу рада има право на зараду, у складу са законом и колективним уговором, у Амандману XXXII тачка 17) на члан 68. Устава Републике Српске, према којем Република уређује и обезбјеђује финансирање остваривања права и дужности Републике и у члану 70. став 1. тачка 2. Устава Републике Српске, према којем Народна скупштина Републике Српске доноси законе, друге прописе и опште акте.

Обрађивач овог закона је, у складу са чланом 41. став 1. тачка 5) и чланом 56. Правила за израду закона и других прописа Републике Српске („Службени гласник Републике Српске“, број 24/14), навео разлоге за доношење овог закона. У вези с тим, основни разлог за доношење овог закона је повећање плате радника с циљем побољшања њиховог економско-социјалног положаја. Измјене овог закона представљају још једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у области високог образовања и студентског стандарда у Републици Српској.

У Образложењу предложеног Закона обрађивач је, у складу са чланом 213. Пословника о раду Народне скупштине Републике Српске („Службени гласник Републике Српске“, број 66/20), као разлог за доношење Закона по хитном поступку навео чињеницу да измјеном овог закона долази до повећање личних примања, а то се свакако може цијенити као мјера која је од општег интереса за Републику Српску.

На предложени Закон о измјенама Закона о платама запослених у области високог образовања и студентског стандарда Републике Српске (по хитном поступку) Републички секретаријат за законодавство није имао примједаба у смислу његове усаглашености са Уставом, правним системом Републике Српске и Правилима за израду закона и других прописа Републике Српске и мишљења смо да се овај закон може упутити даље на разматрање.

**III УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

Према Мишљењу Министарства за европске интеграције и међународну сарадњу, број 17.03-020-3494/25 од 3. децембра 2025. године, а након увида у прописе Европске уније и анализе одредаба Приједлогa закона о измјенама Закона о платама запослених у области високог образовања и студентског стандарда Републике Српске (по хитном поступку) није установљено да постоје релевантни секундарни извори права ЕУ који уређују материју достављеног приједлога. Због тога у Изјави о усклађености стоји оцјена „непримјењиво“.

**IV РАЗЛОЗИ ЗА ДОНОШЕЊЕ ЗАКОНА**

Разлог за доношење овог закона је побољшање материјалног положаја и услова живота запослених радника у области високог образовања и студентског стандарда у Републици Српској.

Приједлогом закона извршено је потпуно усклађивање  платних коефицијената запослених са високом стручном спремом у области високог образовања и студентског стандарда, са запосленима са високом стручном спремом у органима управе Републике Српске који имају платни коефицијент нижи од платног коефицијента пете платне групе дефинисаног Законом о платама запослених у органима управе.

Такође, поред наведеног усклађивања, извршено је и увећање коефицијената у нето износу од 60 КМ за руководећа мјеста, односно 93 КМ за два помоћника директора студентских центара, имајући у виду сложеност и обим послова које обављају руководиоци и помоћници директора.

Измјене овог закона представљају још једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у области високог образовања и студентског стандарда.

**V РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Чланом 213. Пословника Народне скупштине Републике Српске („Службени гласник Републике Српске“, број 66/20) дата је могућност, изузетно, за доношење закона по хитном поступку у случају када се законом уређују питања и односи настали усљед околности које нису могле да се предвиде, а недоношење закона по хитном поступку би могло проузроковати штетне посљедице по живот и здравље људи, безбједност Републике и рад органа и организација и ако је то у општем интересу.

Предложеним Законом о измјенама Закона о платама запослених у области високог образовања и студентског стандарда Републике Српске додатно се повећавају плате запослених радника у високом образовању и студентском стандарду у Републици Српској, с циљем побољшања материјалног положаја ове категорије радника, на основу чега долази до повећања личних примања, а то се свакако може цијенити као мјера која је од општег интереса за Републику Српску.

Будући да наведена мјера има директан утицај на буџет Републике Српске, било је неопходно донијети овај закон, а то подразумијева и његово доношење по хитном поступку.

**VI ОБРАЗЛОЖЕЊЕ ПРЕДЛОЖЕНИХ РЈЕШЕЊА**

Чланом 1. Приједлога закона о измјенама Закона о платама запослених у области високог образовања и студентског стандарда Републике Српске (по хитном поступку), (у даљем тексту: Приједлог закона) прописују се нови платни коефицијенти за запослене са високом стручном спремом у јавним високошколским установама.

Чланом 2. Приједлога закона прописују се нови платни коефицијенти за запослене са високом стручном спремом у јавним установама студентског стандарда.

Чланом 3. Приједлога закона прописано је објављивање и ступање на снагу овог закона.

**VII ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА НА УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ**

**ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ**

Тачком V Одлуке о процјени утицаја прописа („Службени гласник Републике Српске“, број 8/23), процјена утицаја прописа не спроводи се на прописе који се доносе по хитном поступку.

**VIII РАЗЛОГ ЗА СТУПАЊЕ НА СНАГУ ЗАКОНА ПРИЈЕ ОСМОГ ДАНА**

**ОД ДАНА ОБЈАВЉИВАЊА У „СЛУЖБЕНОМ ГЛАСНИКУ**

**РЕПУБЛИКЕ СРПСКЕ“**

Чланом 109. Устава Републике Српске прописано је да закони и други општи акти ступају на снагу најраније осмог дана од дана објављивања, а да могу ступити на снагу и раније из нарочито оправданих разлога. Предложеним Закона о измјенама Закона о платама запослених у области високог образовања и студентског стандарда Републике Српске (по хитном поступку) мијењају се платни коефицијенти запослених са високом стручном спремом на основу чега долази до повећање њихових личних примања, а то се свакако може цијенити као мјера која је од општег интереса за Републику Српску.

**IX  ФИНАНСИЈСКА СРЕДСТВА И ЕКОНОМСКА ОПРАВДАНОСТ**

**ДОНОШЕЊА ЗАКОНА**

За спровођење овог закона потребно је обезбиједити додатна средства у износу од 830.000 КМ. Неопходна средства обезбиједиће се у Буџету Републике Српске за 2026. годину.

**ПРИЛОГ**

**ЗАКОН О ПЛATAMA ЗAПOСЛEНИХ У OБЛAСTИ ВИСOКOГ OБРAЗOВAЊA И СTУДEНTСКOГ СTAНДAРДA РЕПУБЛИКЕ СРПСКЕ**

(Текст предложених измјена уграђен у основни текст Закона)

Члaн 9.

Запослени у јавним високошколским установама разврставају се у платне групе и платне подгрупе са сљедећим платним коефицијентима за обрачун основне плате:

1) прва платна група:

1. прва платна подгрупа:

– ректор универзитета ……………………………………................................... 58,80;

2. друга платна подгрупа:

– декан, директор високе школе, проректор, редовни професор, финансијски директор, генерални секретар ............................................................................... 49,02;

3. трећа платна подгрупа:

– продекан .…………………..…………..….......................................................... 44,80;

2) друга платна група:

1. прва платна подгрупа:

– ванредни професор ………….……..…................................................................ 40,67;

2. друга платна подгрупа:

– доцент, професор високе школе, руководилац јединице за

интерну ревизију ….…............................................................................................ 37,13;

3) трећа платна група:

1. прва платна подгрупа:

– наставник страног језика и вјештина, предавач високе школе, шеф

рачуноводства универзитета, шеф службе универзитета, лектор ....................... 32,66;

2. друга платна подгрупа:

– виши асистент …….………..………………………............................................ 30,56;

3. трећа платна подгрупа:

– секретар организационе јединице ……................................................................... 29,71;

4. четврта платна подгрупа:

– асистент, предавач страног језика на институту ................................................ 28,45;

4) четврта платна група:

**1. прва платна подгрупа:**

**– виши стручни сарадник, интерни ревизор, управник универзитетске спортске дворане, руководилац центра у организационој јединици, шеф студентске службе, шеф библиотеке, координатор у ректорату ........................................................... 28,24;**

**2. друга платна подгрупа:**

**– библиотекар, стручни сарадник, стручни/умјетнички сарадник у настави, информатичар, референт за опште послове, референт за студентска питања, мрежни администратор, виши лаборант, пројект-менаџер, систем-инжењер (висока стручна спрема) .................................................................................... 27,35;**

3**.** трећа платна подгрупа:

– сложенији економско-финансијски послови, административно-технички послови, референт за опште послове, референт за студентска питања, референт за књиговодствене послове, библиотекар, технички секретар у кабинету ректора, виши књижничар, технички секретар у организационој јединици (виша

стручна спрема) ..................…………………………….….............................. 20,72;

5) пета платна група:

1. прва платна подгрупа:

– технички секретар у организационој јединици, лаборант-техничар, технички сарадник за припрему наставе, оператер у лабораторији (висококвалификовани радник или средња стручна спрема) .................................................................... 17,86;

2. друга платна подгрупа:

– финансијско-рачуноводствени послови, књиговођа, оператер на рачунару, референт за опште послове, референт за студентска питања, књижничар, технички секретар у организационој јединици, виши књижничар, референт за оперативни рад дворане, референт за књиговодствене послове, административни радник (висококвалификовани радник или средња

стручна спрема) …………………………..……................................................….. 16,34;

3. трећа платна подгрупа:

– возач, кућни мајстор, ложач, радник на централи, гардеробер-економ,

домаћица-рецепционер (висококвалификовани радник или средња

стручна спрема) ……………………………………….…………………....…...… 15,25;

6) шеста платна група:

1. прва платна подгрупа:

– ложач, возач, кућни мајстор, радник на централи, баштован (средња стручна спрема или квалификовани радник) …….………………........................................……. 14,26;

2. друга платна подгрупа:

– чистачица, чувар, портир, курир, баштован (завршена основна школа или неквалификовани радник) ………………………………………..……..…….... 13,44.

Члaн 10.

Запослени у јавним установама студентског стандарда разврставају се у платне групе и платне подгрупе са сљедећим платним коефицијентима за обрачун основне плате:

1) прва платна група:

1. прва платна подгрупа:

– директор студентског центра ……………………………............................... 30,56;

2. друга платна подгрупа:

– директор студентског дома ………….………….............................................. 28,45;

**2) друга платна група:**

**1. прва платна подгрупа:**

**– помоћник директора – управник дома (висока стручна спрема) ................ 28,24;**

**2. друга платна подгрупа:**

**– секретар, рачуновођа, библиотекар, координатор за смјештај, исхрану,**

**набавку и спорт и информатичар у студентском дому (висока**

**стручна спрема) …………................................................................................. 27,35;**

3) трећа платна група:

1. прва платна подгрупа:

– библиотекар, секретар, рачуновођа, координатор за смјештај, исхрану, набавку и спорт у студентском дому (виша стручна спрема) .............................................… 20,72;

2. друга платна подгрупа:

– библиотекар, секретар, рачуновођа (средња стручна спрема) ........................ 17,86;

3. трећа платна подгрупа:

– књиговођа, благајник, оператер, административни радник, шеф кухиње, референт за смјештај, исхрану и набавку, медицинска сестра у студентском дому (средња стручна спрема) ..………......................................................................................... 16,34;

4) четврта платна група:

1. прва платна подгрупа:

– економ, домар, кувар, ложач централног гријања (висококвалификовани радник или средња стручна спрема) …………………………….....……….................…. 15,25;

2. друга платна подгрупа:

– домар, ложач централног гријања, кувар, сервирка (квалификовани радник или средња стручна спрема) …………..……………………….…………………...… 14,26;

3. трећа платна подгрупа:

– портир, вешерка, сервирка, помоћни кувар и помоћно особље (полуквалификовани радник) ....………………………………….………...…………….…………........ 13,82;

4. четврта платна подгрупа:

– ноћни чувар, чистачица и курир (завршена основна школа или неквалификовани радник) ………………………………………….........................................… 13,44.